EkBass/fiwiki-20250220-pages-articles huggingface dataset:
Haltern am See

Haltern am See on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin eteläosassa. Kaupungin alueella on useita tekojärviä. == Maantiede == Haltern am See sijaitsee Nordrhein-Westfalenin luoteisessa osassa ja Ruhrin alueen pohjoisreunalla runsaat 30 kilometriä Dortmundista luoteeseen ja noin 35 kilometriä Essenistä pohjoiskoilliseen. Etäisyys Kölnistä on noin 90 kilometriä pohjoiseen ja matka Kölnistä on maanteitse noin 115 kilometriä. Halternin kantakaupunki sijaitsee Halternin tekojärven (Halterner Stausee) länsipuolella. Lippe virtaa kaupungin eteläpuolitse länteen kohti Pohjanmereen laskevaa Reiniä. Pohjoisesta virtaa Lippen sivujoki Stever Halternin tekojärven kautta ja yhtyy Lippeen kantakaupungin kaakkoiskulmassa. Nykyinen Haltern syntyi vuonna 1975, kun Halternin kantakaupunkiin liitettiin Kirchspiel Haltern ja useita muita maalaiskuntia. Liitoskunnista suurimmat ovat Sythen ja Lippramsdorf. == Historia == Roomalaisten sotajoukot vaelsivat nykyisen Halternin seudulla jo ajanlaskun alussa. Haltern sai kaupunkioikeudet strategisesti merkittävän sijaintinsa ansiosta 1289. Se ympäröitiin puolustusmuurein ja -tornein, joista on jäljellä Siebenteufelsturm vuodelta 1502. Kuten useat Münsterlandin kaupungit, myös Haltern kuului Hansaliittoon (1554–1611) ja sen talouselämä oli virkeää. Napoleonin sotien jälkeen 1815 Haltern liitettiin Preussiin. Halternin tekojärvi valmistui vuoden 1930 paikkeilla ja sen itäpuolelle valmistui Hullernin tekojärvi 1985. Halternin goottilaistyylinen vanha raatihuone rakennettiin 1575–1577. Raatihuoneen päätykolmiot ovat renessanssivaikutteisia. Halternin merkittävin kirkko on 1877 valmistunut St. Sixtuskirche. Kirkko sijaitsee vanhankaupungin torin eteläreunalla raatihuonetta vastapäätä. == Talous ja liikenne == Haltern am Seen talouselämä on palveluvaltaista ja sen logistinen sijainti on hyvä. Kaupungin rautatieasema, Bahnhof Haltern am See, sijaitsee rataosuudella Wanne- Eickel–Hampuri. Kaupungin halki kulkee moottoritie BAB 43. == Lähteet == == Aiheesta muualla == *Haltern am See, Nordrhein-Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit Luokka:Recklinghausenin piirikunta
Otto Grieg Tidemand

Otto Grieg Tidemand (18. kesäkuuta 1921 Oslo – 10. kesäkuuta 2006 Oslo) oli norjalainen laivanvarustaja ja Høyren poliitikko. Hän toimi Norjan puolustusministerinä 1965–1970 sekä ulkomaankauppa- ja merenkulkuministerinä 1970–1971. Toisessa maailmansodassa Tidemand palveli sotilaslentäjänä. ==Lähteet== ==Aiheesta muualla== * Otto Grieg Tidemand Norjan suurkäräjien verkkosivuilla Luokka:Norjan puolustusministerit Luokka:Norjalaiset lentäjät Luokka:Norjalaiset laivanvarustajat Luokka:Vuonna 1921 syntyneet Luokka:Vuonna 2006 kuolleet
Matti Jalasvuori

Matti Jalasvuori (s. 1982) on suomalainen virologi. Hän on tutkinut virusten hyödyntämistä antibiooteille vastustuskykyisten bakteeritartuntojen hoitoon. Jalasvuori on toiminut PrecisionPhage Oy:n toimitusjohtajana vuodesta 2022 alkaen. Sen ohella hän on tutkinut muun muassa astrobiologiaa ja virusten käyttämistä syöpien hoitoon. Jalasvuori valmistui vuonna 2010 tohtoriksi Jyväskylän yliopistosta pääaineenaan molekyylibiologia. Hänet nimitettiin Jyväskylän yliopiston virusgenetiikan dosentiksi 2014. == Bibliografia == *Virus : elämän synnyttäjä, kuolemankylväjä, ajatusten tartuttaja (2015) *Virus : kosmoksen kapellimestari (2020) *Tie teiden tielle (2021) ==Lähteet== *Finna.fi : Matti Jalasvuori : kaikki aineistot ==Aiheesta muualla== *Jyväskylän yliopisto : Converis-tutkimustietojärjestelmä : Matti Jalasvuori Luokka:Suomalaiset virologit Luokka:Vuonna 1982 syntyneet Luokka:Elävät henkilöt
Elisabeth Schweigaard Selmer

Elisabeth Schweigaard Selmer (18. lokakuuta 1923 Oslo – 18. kesäkuuta 2009 Oslo) oli norjalainen juristi ja Høyren poliitikko. Hän toimi Norjan oikeusministerinä 1965–1970. Vuosina 1970–1990 hän oli tuomari Norjan korkeimmassa oikeudessa. ==Lähteet== ==Aiheesta muualla== * Elisabeth Schweigaard Selmer Norjan suurkäräjien verkkosivuilla Luokka:Norjan oikeusministerit Luokka:Norjalaiset juristit Luokka:Norjalaiset tuomarit Luokka:Vuonna 1923 syntyneet Luokka:Vuonna 2009 kuolleet
Pentti Vahvaselkä

Pentti Vahvaselkä (s. 20. maaliskuuta 1950 Mikkelin maalaiskunta) on suomalainen maastohiihtäjä. Hän edusti Suomea Lahden maailmanmestaruuskilpailuissa 1978 ja sijoittui 15 kilometrin kilpailussa 32:nneksi. Vahvaselkä nousi tietoisuuteen voittamalla 15 kilometrin kilpailun Rukalla 1975 ja jättämällä taakseen useita arvokilpailumenestyjiä. Vuonna 1978 hän saavutti SM-hopeaa 15 kilometrillä ja pääsi Lahden MM-kisajoukkueeseen. Hän voitti kahdeksan kertaa viestihiihdon Suomen-mestaruuden Mikkelin Hiihtäjien joukkueessa vuosina 1979–1986. Veteraanien MM-kilpailuissa Lake Placidissa 1986 hän voitti 35-vuotiaiden sarjassa neljä kultamitalia. Vahvaselkä kilpaili myös ampumahiihdossa. Hän sijoittui Pohjoismaiden- mestaruuskilpailuissa 1982 viestissä toiseksi, 10 kilometrillä viidenneksi ja 20 kilometrillä kahdeksanneksi. == Lähteet == Luokka:Suomalaiset maastohiihtäjät Luokka:Suomalaiset ampumahiihtäjät Luokka:Vuonna 1950 syntyneet Luokka:Elävät henkilöt
Porsgrunns Dagblad

Porsgrunns Dagblad (lyh. PD) on norjalainen vuonna 1914 perustettu paikallislehti, jonka kotikunta on Porsgrunn. Lehti ilmestyy kolmesti viikossa ja kuuluu Amedia-koserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Porsgrunn
Fidžin ritarikunta

Fidžin ritarikunta () on fidžiläinen ritarikunta, joka perustettiin presidentti Josefa Iloilovatu Uluivudan käskystä 8. maaliskuuta 1995. Kunnianosoitusta myönnetään tunnustuksena poikkeuksellisista ansioista jonkin tietyn yhteisön tai kansakunnan hyväksi tai erityisen rohkeista teoista, joilla pyritään pelastamaan fidžiläisen henkilön henki. Saajan ei tarvitse olla Fidžin kansalainen. Kunnianosoitusta jaetaan kolmessa luokassa jonka lisäksi on olemassa myös erillinen ritarikuntaan kuuluva mitali. Ritarikunnan nauha on erilainen sen mukaan, onko se myönnetty sotilas- vai siviiliansioista. Ritarikunnan ketju toimii maan istuvan presidentin vallan symbolina. * Siviilien nauha * Sotilashenkilöiden nauha == Lähteet == Luokka:Fidžin kunniamerkit
Suomen joukkue jääkiekon maailmanmestaruuskilpailuissa 1939

Suomen jääkiekkomaajoukkue vuoden 1939 maailmanmestaruuskisoissa, jotka järjestettiin Sveitsissä Davosissa ja Zürichissä == Kokoonpano== *Valitsemistoimikuntaan kuuluivat Aaro Kivilinna ja Karl Rask Helsingistä sekä Risto Lindroos Tampereelta. Joukkueen johtajana Kauko Karvonen sekä valmentajina Martti Tiitola, Erkki Saarinen ja Karl Rask. Pelipaikka Num. Pelaaja Joukkue (1938-1939) MV Teuvo Castren Ilves, Tampere MV Lasse Blom Karhu-Kissat, Helsinki P Seppo Jaakkola Ilves, Tampere P Kalevi Sutinen Ilves, Tampere P Tor-Erik Hedman KIF, Helsinki P Henry Lindahl HJK, Helsinki H Edmund Sjöberg KIF, Helsinki H Olof Nyholm KIF, Helsinki H Holger Granström KIF, Helsinki H Risto Tiitola Ilves, Tampere H Erkki Rintala Ilves, Tampere H Klaus Hagström KIF, Helsinki H Pentti Lappalainen HJK, Helsinki H Kalevi Ihalainen HJK, Helsinki H Romeo Mikalunas HJK, Helsinki == Lähteet == 1939 Luokka:Vuoden 1939 jääkiekko
Bengt Eriksson (yhdistetyn hiihtäjä)

Bengt Eriksson (22. tammikuuta 1931 Malung – 19. marraskuuta 2014 Hudiksvall) oli ruotsalainen yhdistetyn hiihtäjä ja mäkihyppääjä. Hän saavutti olympiahopeaa vuonna 1956. Eriksson sijoittui Falunin MM-kilpailuissa 1954 yhdistetyssä 13:nneksi. Cortina d’Ampezzon talviolympialaisissa 1956 hän oli yhdistetyn mäkihyppyosuudella kolmas ja saavutti hopeaa vaikka oli hiihto- osuudella vasta viidestoista ja hävisi kultamitalisti Sverre Stenersenille 15 kilometrillä yli neljä minuuttia. Lahden MM-kilpailuissa 1958 hän sijoittui seitsemänneksi sekä yhdistetyssä että mäkihypyssä. Squaw Valleyn talviolympialaisissa 1960 hän oli yhdistetyssä kymmenes ja mäkihypyssä 19:s. Oslon MM-kilpailuissa 1966 hän sijoittui yhdistetyssä 19:nneksi. Eriksson voitti yhdistetyn Ruotsin hiihtokisoissa Falunissa 1956 ja Kiirunassa 1958. Hän sijoittui Holmenkollenilla toiseksi vuonna 1958. Hän voitti Ruotsin- mestaruuden yhdistetyssä kahdeksan kertaa ja mäkihypyssä kahdesti. == Lähteet == Luokka:Ruotsalaiset yhdistetyn hiihtäjät Luokka:Ruotsalaiset mäkihyppääjät Luokka:Ruotsalaiset olympiamitalistit Luokka:Vuonna 1931 syntyneet Luokka:Vuonna 2014 kuolleet
Power (Dilján kappale)

Power on islantilaisen laulajan Dilján kappale. Hän edusti Islantia Eurovision laulukilpailussa 2023 Liverpoolissa voitettuaan Islannin euroviisukarsinnan Söngvakeppnin 2023. Kappale kilpaili toisessa semifinaalissa, jossa se sijoittui yhdenneksitoista ja täten karsiutui finaalista. == Lähteet == Luokka:Islannin euroviisuedustuskappaleet Luokka:Vuoden 2023 euroviisuedustuskappaleet
What They Say

What They Say () on kreikkalais-tanskalaisen laulajan Victor Vernicosin kappale. Hän edusti Kreikkaa Eurovision laulukilpailussa 2023 Liverpoolissa. Kappale kilpaili toisessa semifinaalissa, jossa se sijoittui kolmanneksitoista ja täten karsiutui finaalista. == Lähteet == Luokka:Kreikan euroviisuedustuskappaleet Luokka:Vuoden 2023 euroviisuedustuskappaleet
Forum Aurelii

Forum Aurelii oli antiikin aikainen kaupunki Etruriassa Italiassa. Se sijaitsi lähellä nykyistä Viterbon maakunnan Montalto di Castroa. == Maantiede == Forum Aurelii, suomeksi ”Aureliuksen markkinapaikka”, sijaitsi Etrurian rannikolla Via Aurelian varrella. Se oli rakennettu kohtaan, jossa tie ylitti Armenta (nyk. Fiora) -joen. Itinerarium Antonini Augusti sijoittaa Forum Aureliin 24 roomalaisen mailin eli noin 35 kilometrin päähän Centumcellaesta ja 25 mailin eli noin 37 kilometrin päähän Cosasta. Mainitut etäisyydet eivät täysin täsmää. Kaupunki esiintyy myös Tabula Peutingerinassa, jossa etäisyydet ovat vielä enemmän sekaisin. == Historia == Forum Aurelii perustettiin nimensä perusteella samoihin aikoihin Via Aurelian rakentamisen kanssa. Tarkemmasta ajankohdasta ei kuitenkaan ole tietoa. Antiikin lähteistä tiedetään vain, että kaupunki oli olemassa viimeistään Ciceron aikana ensimmäisellä vuosisadalla eaa., sillä hän mainitsee sen käsitellessään Catilinaan liittyneitä tapahtumia. Cicero käyttää kaupungista nimimuotoa Forum Aurelium.Cicero: In Catilinam 1.9. Kaupunki ei vaikuta koskaan olleen erityisen merkittävä, ja tätä mainintaa lukuun ottamatta sen nimi esiintyy vain itinerariumeissa. == Lähteet == Luokka:Regio VII Etrurian kaupungit Luokka:Viterbon maakunta
Forum Cassii

Forum Cassii oli antiikin aikainen kaupunki Etruriassa Italiassa. Se sijaitsi lähellä nykyistä Viterbon maakunnan Vetrallaa. == Maantiede == Forum Cassii, suomeksi ”Cassiuksen markkinapaikka”, sijaitsi Etruriassa Via Cassian varrella. Se on paikannettu noin kaksi kilometriä itäkoilliseen nykyisessä Vetrallasta. Forum Cassii tunnetaan lähinnä itinerariumeista, jotka sijoittavat sen 11 roomalaisen mailin eli noin 16 kilometrin päähän Sutriumista sen ja Volsiniin välille, ja 44 mailin eli noin 65 kilometrin päähän Roomasta. == Historia == Forum Cassii perustettiin nimensäkin mukaisesti Via Cassian rakentamisen yhteydessä viimeistään 100-luvulla eaa. Keskiajalla asukkaat siirtyivät Vetrallan paikalle. Nykyisin Forum Cassiin paikalla on vanha kirkko, joka tunnetaan edelleen nimellä Santa Maria in Forcassi. == Rakennukset ja löydökset == Kaupungin paikalta on löydetty roomalaisaikaisten rakennusten jäänteitä. Niihin lukeutuvat muun muassa huvilan rauniot sekä vesisäiliöitä ja hautarakennus. Kaupungissa on ilmeisesti ollut pienehkö amfiteatteri. Santa Maria in Forcassin kirkossa on käytetty antiikin aikaista materiaalia. Myös Vetrallan San Francescon kirkossa on käytetty Forum Cassiista siirrettyjen antiikin aikaisten rakennusten osia, kuten pylväitä. == Lähteet == Luokka:Regio VII Etrurian kaupungit Luokka:Viterbon maakunta
Solo (Blankan kappale)

Solo () on puolalais-bulgarialaisen laulajan Blankan kappale. Hän edusti Puolaa Eurovision laulukilpailussa 2023 Liverpoolissa voitettuaan Puolan euroviisukarsinnan Tu bije serce Europy! Wybieramy hit na Eurowizję. Kappale kilpaili Euroviisujen finaalissa, jossa se sai 93 pistettä ja sijoittui yhdeksänneksitoista. == Lähteet == Luokka:Puolan euroviisuedustuskappaleet Luokka:Vuoden 2023 euroviisuedustuskappaleet
Forum Clodi

Forum Clodi oli antiikin aikainen kaupunki Liguriassa Italiassa. Se sijoitetaan lähelle nykyistä Luccan maakunnan Piazza al Serchion kylää. Forum Clodi sijaitsi Apenniinien vuoristossa koilliseen Lunasta. Sen historiasta ei tiedetä antiikin lähteistä mitään. Nimensä ja sijaintinsa perusteella sen perustamisen on päätelty liittyneen seudun roomalaisten teiden Via Clodian ja Via Cassian rakentamiseen. Kaupunkia ei tule sekoittaa Etruriassa sijainneeseen Forum Clodiin kaupunkiin. == Lähteet == Luokka:Arkeologiset kohteet Italiassa Luokka:Luccan maakunta Luokka:Regio IX Ligurian kaupungit
Forum Clodii

Forum Clodii oli antiikin aikainen kaupunki Etruriassa Italiassa. Se sijaitsi nykyisen Braccianon kunnan San Liberaton kylän paikalla. == Maantiede == Forum Clodii sijaitsi Etrurian eteläosassa Via Clodian varrella Sabaten ja Bleran välillä, luoteeseen Roomasta ja lähellä Sabatinus-järven (Sabatinus lacus, nyk. Bolsenanjärvi) länsirantaa. Itinerarium Antonini Augusti sijoittaa Forum Clodiin 32 roomalaisen mailin eli noin 47 kilometrin päähän Roomasta. Se esiintyy tien asemapaikkojen joukossa myös Tabula Peutingerianassa, mutta siinä olevat etäisyydet ovat tässä kohdin virheelliset. Kaupunkia ei tule sekoittaa Liguriassa sijainneeseen Forum Clodin kaupunkiin. == Historia == Forum Clodii perustettiin nimensä perusteella oletettavasti samoihin aikoihin Via Clodian rakentamisen kanssa. Kaupungin historiasta tiedetään vain vähän, ja se tunnetaan lähinnä itinerariumeista, mutta sen mainitsee Etrurian kaupunkien joukossa myös Klaudios Ptolemaios.Klaudios Ptolemaios: Geografia 3.1.50. Varhaisella kristillisellä kaudella kaupunki oli piispanistuin. Nykyisin se on katolisen kirkon titulaaripiispan istuin Forum Clodii (Foroclodiensis). Kaupungin paikkaa ei tiedetty vielä 1800-luvulla. Nykyisin se tiedetään, mutta siellä ei ole tehty laajempia kaivauksia. Paikalta on löydetty joitakin antiikin aikaisia jäänteitä, kuten piirtokirjoituksia. == Lähteet == Luokka:Arkeologiset kohteet Italiassa Luokka:Regio VII Etrurian kaupungit Luokka:Rooman metropolikaupunki
Forum Decii

Forum Decii oli antiikin aikainen kaupunki Samniumissa Italiassa. Se sijaitsi lähellä nykyisen Rietin maakunnan Bacugnoa ja Postaa. Forum Decii oli sabiinien kaupunki. Se sijaitsi tiellä, joka johti Interocriumista Asculumiin ja Castrum Truentinumiin. Kaupungin vaiheista ei tiedetä antiikin lähteistä mitään. Kirjallisuudessa sen mainitsee vain Plinius vanhempi.Plinius vanhempi: Naturalis historia 3.12 s. 17. == Lähteet == Luokka:Regio IV Samniumin kaupungit Luokka:Rietin maakunta
Forum Diuguntorum

Forum Diuguntorum (lat.; ) eli Forum Juguntorum (lat.; ) oli antiikin aikainen kaupunki Gallia transpadanassa Italiassa. Sen olemassaolo tunnetaan ainoastaan Klaudios Ptolemaiokselta, joka sijoitti sen cenomanien alueelle lounaaseen Bergomumista, mutta sen tarkempaa sijaintipaikkaa ei tunneta.Klaudios Ptolemaios: Geografia 3.1.31. == Lähteet == Luokka:Regio XI Transpadanan kaupungit
Forum Hadriani

Forum Hadriani oli antiikin aikainen kaupunki Germania inferiorissa. Se sijaitsi nykyisessä Voorburgissa lähellä nykyistä Haagia. == Maantiede == Forum Hadriani oli satamakaupunki, joka sijaitsi Germania inferiorin eli Ala- Germanian rannikolla. Se oli kaikkein pohjoisin roomalainen kaupunki Manner- Euroopassa. Sen pohjoispuolella kulki rajalinnakkeiden ketju, jonka toinen puoli oli Rooman valtakuntaan kuulumatonta Germaniaa. Linnakkeista merkittävin oli Praetorium Agrippinae. Tabula Peutingerianassa Forum Hadrianin kuvataan sijainneen tiellä, joka johti Lugdunum Batavorumista (nyk. Leiden) Flenion kautta Noviomagus Batavorumiin (nyk. Nijmegen). Se on merkitty Lugdunumin ja Flenion välille, mutta etäisyyttä ei ole mainittu. Kaupungin eteläpuolelta kulki Fossa Corbulonis, nykyinen Vlietin kanava.Tacitius: Keisarillisen Rooman historia (Annales) 11.20; Dion Kassios: Rooman historia 60.30.6. Nykyisin kaupungin paikka on Haagin esikaupunkialuetta, ja siinä sijaitsevat muun muassa Park Arentsburg -puisto sekä diakonissalaitos (Diaconessenhuis Voorburg). == Historia == Forum Hadrianin paikalla on ollut paikallisen Cananefates-heimon asutus viimeistään ensimmäisen vuosisadan alkupuoliskolla. Sitä laajennettiin saman vuosisadan jälkimmäisellä puoliskolla Domitianuksen aikana. Hadrianus antoi paikalle markkinapaikkaoikeudet noin vuonna 120–121, jonka jälkeen kaupunki tunnettiin nimellä Forum Hadriani, suomeksi ”Hadrianuksen markkinapaikka". Kaupunkiin alettiin rakentaa kivirakennuksia noin ajalla 120–160. Joskus ennen vuotta 162 kaupungista tehtiin municipium, ja siihen viitataan myös nimellä Municipium Aurelium Cananefatium. Joskus kaupungin on ehdotettu olleen rajalinnoitusten aputukikohta ja laivastoasema, mutta tästä ei ole selviä arkeologisia todisteita. Kaupunki säilyi olemassa noin vuoteen 260–270 saakka, jolloin se tuhottiin. Paikka asutettiin mahdollisesti myöhemmin uudelleen, sillä sieltä on tehty esinelöytöjä vielä myöhäisantiikin ajalta. Kaupungin paikalta löydettiin roomalaisaikaisia jäänteitä jo 1500-luvulla, ja siellä on suoritettu arkeologisia kaivauksia jo varhain. Nykyisin kaupungin arkeologinen kohde on Alankomaiden länsiosan tärkein roomalaisaikainen kohde. == Rakennukset ja löydökset == Forum Hadriani on ollut ympäröity muureilla, jotka ovat sulkeneet sisäänsä suunnilleen neliskulmaisen alueen. Muureista ja sen porteista on löydetty jäänteitä. Länsimuurin lasketaan olleen pituudeltaan noin 400 metriä ja pohjoismuurin noin 200 metriä. Eteläpuolella eli kanavan puolella ei ollut muuria. Kaupungin paikalta on löydetty myös muun muassa rakennusten perustuksia, lattiamosaiikkeja, piirtokirjoituksia, keramiiikkaa, monenlaisia metalliesineitä sekä koruja ja rahoja. == Lähteet == == Aiheesta muualla == Luokka:Germania inferiorin provinssin kaupungit Luokka:Rooman valtakunnan kaupungit Alankomaissa
Forum Fulvii

Forum Fulvii oli antiikin aikainen kaupunki Liguriassa Italiassa. Se sijaitsi nykyisen Alessandrian maakunnan Valenzan paikalla. Forum Fulvii sijaitsi Ligurian sisäosissa Apenniinien ja Padus-joen (nyk. Po) välissä joen eteläpuolella. Plinius vanhempi mainitsee sen yhtenä seudun oppidumeista, ja lisää sen nimeen epiteetin ”Valentinum” (”Forum Fulvii, quod Valentinum”), vaikkakaan yhtään toista samannimistä kaupunkia ei tunneta. Forum Fulvii mainitaan myös Tabula Peutingerianassa, jossa sen kuvataan sijainneen 22 roomalaista mailia Hastasta eli Astasta (josta käytetään virheellistä nimimuotoa Hasia).Plinius vanhempi: Naturalis historia 3.5 s. 7. Notitia dignitatumissa kaupunki esiintyy nimellä Forum Fulviense, ja se mainitaan sotilastukikohtana. Sen tarkoituksena oli todennäköisesti puolustaa läheistä Padus-joen ylityskohtaa.Notitia dignitatum, II s. 121. Nykyinen Valenza on mitä todennäköisimmin saanut nimensä kaupungin lisänimestä Valentinum. == Lähteet == Luokka:Alessandrian maakunta Luokka:Regio IX Ligurian kaupungit
Forum Ligneum

Forum Ligneum oli antiikin aikainen kaupunki Gallia Aquitaniassa nykyisen Ranskan alueella. Se sijoitetaan nykyisen Lescunin paikalle. Forum Ligneum sijaitsi Pyreneiden vuoristossa. Se mainitaan vain Itinerarium Antonini Augustissa, joka sijoittaa sen vuorten läpi kulkeneelle tielle, joka johti Caesaraugustasta Hispaniasta Beneharnumiin Gallian puolella. Samalla tiellä kaupungista etelään sijaitsi Summus Pyreneus ja pohjoiseen Aspalluga eli Aspa Luca. == Lähteet == Luokka:Gallia Aquitanian provinssin kaupungit
Forum Licinii

Forum Licinii oli antiikin aikainen kaupunki Gallia transpadanassa Italiassa. Se sijoitetaan lähelle nykyistä Comon maakunnan Erbaa (myös Incino d’Erba). Forum Licinii oli nimensä, suomeksi ”Liciniuksen markkinapaikka", perusteella alkuperältään roomalainen kaupunki. Antiikin lähteistä sen mainitsee vain Plinius vanhempi nimellä Licinitorum. Hän sanoo jostakin syystä, että se olisi ollut orobien heimon kaupunki. Pliniukselta käy myös ilmi, että kaupunki sijaitsi lähellä Comumia ja Bergomumia.Plinius vanhempi: Naturalis historia 3.17 s. 21. Kaupungin paikalta on löydetty joitakin rakennusten jäänteitä ja piirtokirjoituksia. == Lähteet == Luokka:Comon maakunta Luokka:Regio XI Transpadanan kaupungit
Serikulttuuri

Serikulttuuri, tai silkinviljely, on mulperiperhosen viljelyä silkintuotantoa varten. Vaikkakin on useita kaupallisia silkkiä kehrääviä perhoslajeja, on mulperiperhosen toukka käytetyin ja tutkituin. Silkin uskotaan syntyneen Kiinassa niinkin aikaisin kuin neoliittisella kaudella. Serikulttuurista on tullut tärkeä pienviljelyn toimiala Brasiliassa, Kiinassa, Ranskassa, Intiassa, Italiassa, Japanissa, Koreassa, ja Venäjällä. Tänä päivänä Kiina ja Intia ovat silkin suurimmat tuottajat, jotka vastaavat maailman vuotuisesta tuotannosta yli 60 prosenttia. == Kestävä silkki == === Erisilkki, rauhansilkki, Assamsillkki === Tunnetuin vastine perinteiselle silkille on erisilkki eli rauhansilkki, assamsilkkii tai ahimsa-silkki (ahiṃsā: Sanskrit for 'väkivallaton'). Se kehrätään vapaina elävien silkkiäisperhosten kokongeista, kun perhonen on kuoriutunut ja jättänyt kokongin. Silkkiäisperhosen toukkaa ei siis tapeta silkin takia. Erisilkkiä tuotetaan muun muassa Assamin alueella Koillis-Intiassa, ja pieniä määriä myös Kiinassa ja Thaimaassa. Merkittävin ero tavanomaiseen silkintuotantoon on se, että silkkiperhosten annetaan kuoriutua ja lentää pois ennen kuin kotelot keitetään. === Villisilkki === Villisilkki on puolivapaina luonnossa elävistä silkkiperhosista tuotettua kuitua. Siitä saadaan schappe- ja bourette-lankaa. Tärkein villisilkkilaji on tussah-silkki. Villisilkki on yleensä värillistä. Villisilkkiä saadaan Riikinkukkokehrääjien kuuluvien perhoslajien (Kiinantammisilkkikehrääjä, Ailanthuskehrääjä) silkkiperhosten toukkien koteloista. Kun kotelot kerätään vasta perhosten putkahdettua ja hylättyään kuorensa, tekee se villisilkistä siitä eettisemmän vaihtoehdon perinteisesti tuotetulle silkille. Kankaan valmistuksessa käytetään myös vähemmän kemikaaleja. Mahatma Gandhi oli kriittinen silkinvalmistusta kohtaan filosofiansa mukaisesti ja kannatti ahimsa-silkkä. == Lähteet == * === Viitteet === Luokka:Silkki Luokka:Tekstiiliteollisuus
Qobuz

Qobuz on ranskalainen musiikin suoratoisto- ja ostopalvelu, jonka omistaa Xandrie SA. Qobuz julkaistiin ja vuonna 2022 se tarjoaa yli 80 miljoonaa kappaletta. Palvelu avattiin Suomessa huhtikuussa 2021. Qobuzin hallintapaneeli toimii verkkoselaimessa ja sillä on asiakasohjelmina Web-, Android-, iOS-, macOS- ja Windows-sovellukset. Se tarjosi aiemmin myös julkisen rajapinnan (API). Qobuz tarjoaa kappaleet pakkaamattomana tai häviöttömällä FLAC-pakkauksella korkealaatuisena. Kappaleet saa joko CD- tasoisena tai korkeampana (korkeimmillaan 192 kHz/24-bit, CD-taso on 16-bit/44,1 kHz). Palvelu sisältää suoratoiston ja digitaalisen latauksen mahdollisuuden omalle koneelle. Qobuz saa nimensä soittimesta nimeltä kobyz/qobyz. == Katalogi == Vuonna 2022 Qobuz tarjoaa yli 80 miljoonaa kappaletta vuokrattavaksi ja ostettavaksi. Rajoittamattoman pääsyn suoratoistaa kappaleita voi vuokrata kuukausi- tai vuosimaksulla. Ostettettaessa kappaleen sen saa tiedostona, jossa ei ole DRM-rajoituksia. == Lähteet == == Aiheesta muualla == * Qobuz Luokka:Musiikin suoratoistopalvelut Luokka:Ranskalaiset verkkosivustot
Angelika Leikola

Angelika Leikola (s. 1974) on suomalainen toimittaja, tiedottaja ja kirjailija. Hän on koulutukseltaan filosofian maisteri pääaineenaan kirjallisuus ja sivuaineenaan elokuvatutkimus.Angelika Leikola, Siltala Viitattu 8.3.2023 Leikola on ollut naimisissa koomikko Ismo Leikolan kanssa. He tapasivat vuonna 2007 ja ovat tehneet yhteistyötä vuodesta 2010. Vuoden 2021 avioeron jälkeen he ovat olleet ystäviä ja työtovereita. Angelika Leikola oli pysytellyt yhteistyössä aiemmin enemmän taustalla.Kun Ismo ja Angelika Leikola erosivat, Angelika huomasi järisyttävän muutoksen, Me naiset, no 12/ 23.3.2023 He ovat käsikirjoittaneet stand up -komiikkaa ja kirjoittaneet kaksi kirjaa. Teoksessa Suo, kuokka ja Hollywood (Siltala 2021) he kertovat amerikkalaisesta elämäntavasta ja tiestään hollywoodilaisiin komiikkapiireihin.Suo, kuokka ja Hollywood. Siltala Viitattu 8.3.2023 Äänikirjan lukee Ismo Leikola.Suo, kuokka ja Hollywood, Finna.fi. Viitattu 8.3.2023 Maaliskuussa 2023 ilmestyneessä teoksessa Unelmaero – Elämä 2.0 (Siltala 2023) Leikolat kertovat koronavuoden ja avioeron jälkeisestä paluusta Yhdysvaltoihin ja myös avioerostaan ja sen vaikutuksesta yhteistyöhön.Unelmaero – elämä 2.0 Siltala Viitattu 8.3.2023 ==Teokset== * Suo, kuokka ja Hollywood. Helsinki: Siltala 2021 ISBN 978-952-234-854-8 (Englanninkielinen versio: US & Us: Surviving Hollywood with ComedyIsmo Leikola and Angelika Leikola Ahlbäck Agency) * Unelmaero – Elämä 2.0. Helsinki: Siltala 2023 ISBN 978-952-388-156-3 ==Lähteet== == Aiheesta muualla== * Iida Kantola, Ismo ja Angelika Leikola paljastavat uutuuskirjassa avioeronsa todelliset syyt – seksin loppuminen oli viimeinen niitti Iltasanomat.fi 24.3.2023 Luokka:Suomalaiset toimittajat Luokka:Suomalaiset käsikirjoittajat Luokka:Suomalaiset kirjailijat Luokka:Vuonna 1974 syntyneet Luokka:Elävät henkilöt
Yrjö Timonen

Yrjö Ilmari Timonen (5. elokuuta 1905 Kiuruvesi – 24. toukokuuta 1999) oli suomalainen metsänhoitaja ja virkamies, joka sai metsäneuvoksen arvonimen. Viitattu 24.3.2023. Timosen vanhemmat olivat maanviljelijä Heikki Timonen ja Kaisa Kämäräinen ja puoliso 1934–1984 liikeapulainen Helmi Nenonen. Timonen tuli ylioppilaaksi Iisalmen yhteislyseosta 1925 ja valmistui metsänhoitajaksi Helsingin yliopistosta 1929. Maatalousministeriön riistanhoitokurssin Suomussalmella hän suoritti 1954 ja teki opintomatkan Neuvostoliittoon 1958. Timonen oli Metsähallituksessa ylimääräinen metsänhoitaja vuodesta 1929, samasta vuodesta avustava metsänhoitaja Perä-Pohjolan piirikunnassa ja Itä- Suomen piirikunnassa 1930–1938, apulaismetsänhoitaja 1938, 1. luokan apulaismetsänhoitaja 1939–1941, hankintametsänhoitaja Itä-Suomen piirikunnassa 1942–1945, Pohjanmaan piirikunnan piiritarkastaja 1945–1956 ja Itä-Suomen piirikunnan vt. piirikuntapäällikkö 1956–1961 ja piirikuntapäällikkö 1961–1971. Timonen oli myös Nurmeksen hoitoalueen aluekassanhoitaja 1940, Savonlinnan hoitoalueen vt. aluemetsänhoitaja 1941, Pielisen tarkastuspiirin piiritarkastaja 1943–1944 ja 1945 sekä Suomen Pankin pyöreän puutavaran ja polttopuun viennin tarkastaja Oulun läänissä 1951–1953. Nurmeksen väestönsuojelukeskuksen komentotoimiston päällikkö hän oli 1939–1940 ja esikuntakirjuri 1941 sekä toimistoupseeri luutnantin vakanssilla Päämajan sotilashallinto-osaston metsätaloudellisessa toimistossa 1941–1942 ja Palautetun Karjalan metsätaloudellisessa toimistossa 1942–1943. Timosella oli myös useita asiantuntija- ja luottamustehtäviä. Metsäneuvoksen arvonimen hän sai 1964. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset virkamiehet Luokka:Vuonna 1905 syntyneet Luokka:Vuonna 1999 kuolleet
Josyp Hirnjak

Josyp Hirnjak (14. huhtikuuta 1895 Strusiv, Terebovljan piiri, Galitsia – 17. tammikuuta 1989 New York, New York, Yhdysvallat) oli johtava ukrainalainen teatterinäyttelijä ja teatteriohjaaja. Hirnjak aloitti uransa 1914 Ukrainan Sitšin kiväärimiesten amatööriseurueessa ja työskenteli sitten Ukrajinska Besidan ammattilaisseurueissa 1916–1918, Lvivin uudessa teatterissa 1919–1920, Kiovan ukrainalaisessa draamateatterissa ja sen studiossa 1920–1922 ja Berezil-teatterissa Kiovassa ja Harkovassa 1922–1933. Hän työskenteli yhteistyössä ohjaaja Les Kurbasin kanssa. Hänet pidätettiin Stalinin vainojen aikana 1933, ja hänet karkotettiin Siperiaan Tšibjuun, missä hän esiintyi Kosolapkinin teatterissa 1934–1940. Hän näytteli 1942–1944 ja ohjasi Lvivin oopperateatteriin muun muassa ensimmäisen ukrainankielisen tuotannon William Shakespearen Hamletista. Pakolaisina toisen maailmansodan jälkeen 1946 Hirnjak ja hänen vaimonsa Olimpija Dobrovolska perustivat Itävaltaan Landeckiin ukrainankielisen teatteristudion (J. Hirnjakin ja O. Dobrovolskan teatteristudio), esiintyivät kiertueilla Itävallassa ja Böömissä. Muutettuaan Yhdysvaltoihin he tuottivat ja ohjasivat ukrainalaisia ja länsieurooppalalaisia näytelmiä, joissa he näyttelivät. Hän oli 1954–1964 Amerikan ukrainalaisen teatterin taiteellinen johtaja, ja hän kuului myös sen perustajiin. Hirnjak kehitti edelleen Kurbasin ”transformaatiojärjestelmää” ja pyrki yhdistämään ukrainalaista perinnettä moderniin teatteriin. Hän kirjoitti artikkeleita ukrainalaisen teatterin historiasta ja muistelmat Spomyny. Hirnjakin veli oli upseeri Nykyfor Hirnjak, joka muutettuaan 1949 Yhdysvaltoihin kirjoitti useita kirjoja Ukrainan itsenäisyystaistelusta 1920-luvun alussa. ==Teokset== * Спомини, 1982;b uusi painos: Kharkiv: Publisher Oleksandr Savchook, 2022. ISBN 978-617-7538-80-5 ==Lähteet== Luokka:Ukrainalaiset näyttelijät Luokka:Ukrainalaiset teatteriohjaajat Luokka:Vuonna 1895 syntyneet Luokka:Vuonna 1989 kuolleet
Luke Black

Luka Ivanović (s. 18. toukokuuta 1992 Čačak, Serbia ja Montenegro), taiteilijanimeltään Luke Black on serbialainen laulaja ja lauluntekijä. Hän osallistui Serbian vuoden 2023 euroviisukarsintaan Pesma za Evroviziju '23 ja voitti sen. Hän edusti Serbiaa Eurovision laulukilpailussa 2023 Liverpoolissa kappaleella Samo mi se spava. == Diskografia == === Studioalbumit === * "Chainsaws In Paradise" (2024) === EP:t === * "Thorns" (2015) * "Neoslavic" (2018) * "F23.8" (2023) === Singlet === * "Nebula Lullaby" (2014) * "D-Generation" (2015) * "Holding on to Love" (2015) * "Jingle Bell Rock / Nebula Lullaby" (2015) * "Demons" (2016) * "Walpurgis Night" (2017) * "Olive Tree" (2017) * "Frankensteined" (feat. Majed) (2019) * "A House on the Hill" (2021) * "Amsterdam" (2021) * "Heartless" (2021) * "Samo mi se spava" (2023) * ”I’m So Happy” (2023) * "God's Too Cool" (2023) * "Chainsaws In Paradise" (2024) * "Winter Dahlia" (2024) * "Drinking Jack With Daddy" (2024) * "BATSHIT" (2024) * "Winter Dahlia (Glacial Version)" (2024) * "VOMIT" (2025) == Lähteet == Luokka:Serbialaiset laulajat Luokka:Serbian euroviisuedustajat Luokka:Vuoden 2023 euroviisuedustajat Luokka:Vuonna 1992 syntyneet Luokka:Elävät henkilöt
Nukketeatteri Vihreä Omena

Nukketeatteri Vihreä Omena oli suomalainen nukketeatteri. Teatteri perustettiin Helsingissä 1971, ja sen toiminta päättyi joulukuussa 2004 taloudellisiin vaikeuksiin. Teatterin taiteellinen johtaja oli 1975–1995 Sirppa Sivori-Asp. Näyttelijä Petra Frey kirjoitti teatterille näytelmiä. Teatterilla oli vuosittain 300–350 esitystä.Nukketeatteri Vihreä Omena lopettaa Yle uutiset 1.12.2004 Teatterin perustajiin kuuluivat Ritva Laatto, Sirppa Sivori-Asp, Lea Wallin ja Kirsi Aropaltio. Ensimmäinen näytelmä oli Intiaanisatuja. Teatteri sai 1979 oman teatteritilan Kallion kaupunginosasta osoitteesta Eläintarhan huvila 7. Vihreä Omena teki 1970-luvulta lähtien joulukalenteri-ohjelmia TV1:n Lasten ruutuun.Langat käsissä s. 52 (ruutu 27) Helsingin kaupunki. Viitattu 24.3.2023 ==Diskografia== * Omppu: lauluja ja loruja lapsille, Finlandia 1976 ==Lähteet== ==Kirjallisuutta== * Nukketeatteria suomalaisilla näyttämöillä, Helsinki: Like, 2009. ISBN 978-952-01-0297-5 * Sannaliina Nikula, Nukketeatteri Vihreä Omena on satuteatterin uranuurtaja, Taito 89(1996) : 4, s. 38-39 * Paula Paavolainen, Teatteri Suomessa, osa 8 : Vihreän Omenan pienet hedelmät. Teatteri 40 (1984) : 1, s. 18-19. * Mirva Veijalainen, 20 vuotta täysillä. Lastentarha 55(1992) : 1, s. 50-51 Luokka:Nukketeatteri Luokka:Helsingin teatterit
Luettelo sähkökirjojen lukulaitteista

Tämä on luettelo sähkökirjojen lukulaitteista. ==== Amazon ==== * Amazon Kindle -laitteiden sarja ==== Barnes & Noble ==== * Nook Simple Touch * Nook GlowLight * Nook GlowLight Plus * Nook GlowLight 3 * Nook GlowLight 4 ==== Bookeen ==== *Cybook Gen1 *Cybook Gen3 *Cybook Opus *Cybook Orizon ==== Ectaco ==== *JetBook ==== Endless Ideas ==== *BeBook *BeBook Mini ==== Google ==== *Android WordPlate ==== JinKe ==== *Hanlin V2 *Hanlin V3 *Hanlin V5 ==== Kobo ==== *Kobo Aura *Kobo Elipsa *Kobo Forma *Kobo Glo *Kobo Libra 2 *Kobo Mini *Kobo Nia *Kobo Touch ==== PocketBook ==== * PocketBook Basic 1 * PocketBook Basic 2 * PocketBook Basic 3 * PocketBook Basic 4 * PocketBook Pro 602 * PocketBook Pro 603 * PocketBook Pro 901 * PocketBook Pro 902 * PocketBook Pro 903 * PocketBook Touch Lux * PocketBook Touch Lux 2 * PocketBook Touch Lux 3 * PocketBook Touch Lux 4 * PocketBook Touch Lux 5 ==== Samsung ==== * Samsung Papyrus ==== Sony ==== *Sony PRS 300 *Sony PRS 500 *Sony PRS 505 *Sony PRS 600 *Sony PRS 650 *Sony PRS 700 *Sony PRS 900 *
David Boggs

David Boggs (17. kesäkuuta 1950 Washington (DC) - 19. helmikuuta 2022 Kalifornia) oli tietotekniikan pioneeri verkkotekniikan kehityksessä, joka kehitti Ethernetin yhdessä Robert Metcalfen kanssa. Boggs opiskeli Princetonin yliopistossa sähkötekniikkaa ja valmistui vuonna 1972. Vuotta myöhemmin hän liittyi Xerox PARCiin, jossa hän suunnitteli Metcalfin kanssa keinon yhdistää Xerox Alto -tietokoneet ja Xeroxin tulostimet. Boggs suoritti loppuun tutkinnon Stanfordin yliopistossa ja siirtyi Digital Equipment Corporationille (DEC). Hän oli myöhemmin mukana perustamassa LAN Media Corporation -yritystä, jonka SBE osti vuonna 2000. == Lähteet == Luokka:Yhdysvaltalaiset tietotekniikan kehittäjät Luokka:Vuonna 1950 syntyneet Luokka:Vuonna 2022 kuolleet
Bengt Eriksson

Bengt Eriksson -nimisiä henkilöitä ovat: * Bengt Eriksson (1931–2014), ruotsalainen yhdistetyn hiihtäjä ja mäkihyppääjä * Bengt Eriksson (s. 1946), suomenruotsalainen yritysjohtaja ja kirjailija.
Malin Nyqvist

Malin Elisabeth Nyqvist, (s. 1988 Helsinki) on suomenruotsalainen ohjaaja, käsikirjoittaja, DJ ja taiteilija. Nyqvist valmistui Aalto-yliopiston taiteiden ja suunnittelun korkeakoulusta ohjaajaksi vuonna 2020. Hän on toiminut Ylellä radio- ja verkkotoimittajana. Nyqvist on käsikirjoittanut ja ohjannut sarjan Kiitos elämä yhdessä Milla Pelkosen kanssa. Nyqvist on ohjannut musiikkivideoita mm Vesalalle, Ricky-Tick Big Bandille ja LCMDF:ille. Nyqvist oli 2006–2010 LCMDF-yhtyeen kosketinsoittaja. ===== Filmografia ===== 2024 girl code. (SVT & Kieli Film Ab) 2023 Kiitos elämä (Tekele Productions) 2020 Distant Dildos - Whatever Happened to the Porn Horror Musical (Svenska YLE & Hangö Teaterträff) 2020 Micke & Steffe Show (Five Corners Productions) 2020 De rasande == Lähteet == == Aiheesta muualla == Luokka:Vuonna 1988 syntyneet Luokka:Suomenruotsalaiset henkilöt Luokka:Elävät henkilöt
Lasse Blom

Lars Ture Blom (25. tammikuuta 1920 Helsinki – 19. maaliskuuta 1944 Ontajärvi oli suomalainen jääkiekkomaalivahti. Hän pelasi uransa helsinkiläisissä Karhu- Kissoissa ja pelasi Suomen jääkiekkomaajoukkueessa, joka osallistui ensimäisen kerran MM-kisoihin Sveitsissä keväällä 1939. Opiskelija Lasse Blom aloitti jääkiekkouransa vuonna 1938 perustetussa uudessa helsinkiläisessä jääkiekon erikoisseurassa Karhu-Kissoissa. Vaikka seura ei pelannut vielä pääsarjaa, Lasse Blom valittiin toiseksi Suomen jääkiekkomaajoukkueen maalivahdiksi Sveitsin MM-kisoihin. Siellä hän pelasi kolme ottelua eli Saksaa, Yhdysvaltoja ja Italiaa vastaan. Ottelussa Yhdysvaltoja vastaan hän oli joukkueen parhaimmistoa, vaikka Suomi hävi numeroin 0–4. Jääkiekon pääsarjaa Blom pääsi pelaamaan vasta talvella 1942–1943. Kaikkiaan hänen pääsarjauransa kesti kaksi kautta ennen kaatumista keväällä 1944. Lasse Blom osallistui sotiimme ja toimi jatkosodassa vänrikkinä Rajajääkäripataljoona 6:ssa. Hän kaatui maaliskussa 1944 Itä-Karjalassa Ontajärvellä. Näin hänestä tuli neljäs sodan uhri vuoden 1939 MM-joukkueesta. Häntä ennen olivat kaatuneet Holger Granström, Olof Nyholm ja Erkki Rintala. == Lähteet == Luokka:Suomalaiset jääkiekkomaalivahdit Luokka:Suomalaiset toisessa maailmansodassa kaatuneet Luokka:Vuonna 1920 syntyneet Luokka:Vuonna 1944 kuolleet
Echo (Iru Khetšanovin kappale)

Echo () on georgialaisen laulajan Iru Khetšanovin kappale. Hän voitti The Voice of Georgia -ohjelman viidennen kauden ja edusti Georgiaa Eurovision laulukilpailussa 2023 Liverpoolissa. Kappale kilpaili toisessa semifinaalissa, jossa se sijoittui kahdenneksitoista ja täten karsiutui finaalista. == Lähteet == Luokka:Georgian euroviisuedustuskappaleet Luokka:Vuoden 2023 euroviisuedustuskappaleet
Like an Animal

Like an Animal () on italialaisen rockyhtyeen Piqued Jacksin kappale. He edustavat San Marinoa Eurovision laulukilpailussa 2023 Liverpoolissa voitettuaan San Marinon euroviisukarsinnan Una voce per San Marino. Kappale kilpaili toisessa semifinaalissa, jossa se sijoittui kuudenneksitoista ja täten karsiutui finaalista. == Lähteet == Luokka:San Marinon euroviisuedustuskappaleet Luokka:Vuoden 2023 euroviisuedustuskappaleet
Antro Säilä

Antro Säilä (s. 29. maaliskuuta 1963) on Suomen Pakkausyhdistys ry:n toimitusjohtaja. Koulutukseltaan hän on metsänhoitaja, M.Sc. (Forestry). == Ura == Antro Säilä aloitti uransa vuonna 1989 Yhtyneet Paperitehtaat Oy:ssä, jossa hän toimi Simpeleen kartonkitehtaan apulaismyyntipäällikkönä. Simpeleeltä hän muutti Ranskaan kesällä 1992 Schauman S.A. Bihorelin eli Ranskan Kymmene Oyj:n palvelukseen tittelillä Chef des ventes. Muutto takaisin Suomeen koitti keväällä 1996 kun Säilä aloitti UPM-Kymmene Oyj:n vaneriliiketoiminnan tuotepäällikkönä. Myöhemmin hän jatkoi Business Managerina samassa liiketoimintayksikössä. UPM Kymmene Oyj:n Puutuotetoimialan tutkimus- ja kehitysjohtajana Antro Säilä toimi vuodet 2003-2007 ja saman yhtiön vaneriliiketoiminnan tutkimus-ja kehitysjohtajana 2007-2008. UPM Kymmenestä hän siirtyi Metsäteollisuus ry:hyn. Metsäteollisuus ry:n liiketoiminta- ja innovaatioyksikön johtajana Säilä toimi 1.4.2008-31.12.2014, jossa hänen vastuulleen kuului metsäteollisuuden kilpailukykyyn, liiketoiminnan sektoreihin ja standardisointiin sekä tutkimus-, kehitys- ja innovaatioympäristöön liittyneet kysymykset. Suomen Pakkausyhdistys ry:n toimitusjohtajana Antro Säilä aloitti 1.1.2015. Hän toimii myös yhdistyksen julkaiseman Pakkaus-lehden päätoimittajana. == Luottamustoimet == * Suomen Pakkauskierrätys RINKI Oy, hallituksen puheenjohtaja 2014- * Scandinavian Packaging Association SPA, chairman 2018- * The European Packaging Institutes Consortium (EPIC), President 2019- * World Packaging Organization WPO, Vice President Sustainability 2018-2020 * Pakkauskillan kiltaneuvoston jäsen 2018- == Yksityiselämä == Vaimo: lastenlääkäri Hanna Säilä, kolme lasta, harrastukset: Golf (tasoitus 9.7) == Lähteet == * Metsäteollisuus ry pestasi johtajan UPM:ltä | Farmit * https://newspool.fi/asiantuntijat/antro-saila/ 27.3.2023 * https://www.linkedin.com/in/antro-s 27.3.2023 * https://yle.fi/a/3-12432666 27.3.2023 Luokka:Vuonna 1963 syntyneet Luokka:Elävät henkilöt Luokka:Suomalaiset yritysjohtajat
Purokatka

Purokatka (Gammarus pulex) on makeassa vedessä esiintyvä katkalaji, joka esiintyy tyypillisesti puroissa, ojissa ja muissa virtaavissa vesissä. Lajia on havaittu laajalti eri puolilta Länsi- ja Pohjois-Eurooppaa, ja sen levinneisyysalue kattaa koko Suomen. Esiintyessään laji voi olla erittäin runsaslukuinen. Purokatkalla on päässä kaksi paria tuntosarvia, keskiruumiissa kaksi paria kynnellisiä tarttumaraajoja ja viisi paria kävelyraajoja ja takaruumiissa kolme paria uropodeja. Ensimmäisessä tuntosarvessa on pieni sukanen eli biflagellum. Yleisväritykseltään laji on ruskehtavanharmaa ja muodoltaan sivuttaissuunnassa litistynyt muiden katkojen tapaan. Purokatka voidaan erottaa toisesta Suomen sisävesissä esiintyvästä lajista, järvikatkasta, toisen jaokkeen takakulmaa tarkastelemalla: purokatkalla se on lähes suorassa kulmassa, kun taas järvikatkalla kulma on terävä. Lajilla on voimakasta seksuaalidimorfismia eli eroja sukupuolten välillä. Esimerkiksi koiraiden toinen tuntosarvipari on pidempi ja kärjestään sukasellisempi kuin naarailla, ja 21 millimetrin mittaisiksi kasvavat koiraat ovat selvästi kookkaampia kuin naaraat, joiden pituus jää 14 millimetriin. Koiraan ensimmäinen tuntosarvipari on puolet ruumiinpituudesta, mutta toinen on tätä lyhyempi. Purokatkan lisääntymisaika on alkukeväästä syksyyn. Ravintonaan se käyttää monenlaista orgaanista ainesta, kuten puiden lehtiä. Purokatka itse on puolestaan monien kalojen tärkeää ravintoa. == Lähteet == Luokka:Katkat
Esquire

Esquire tarkoittaa seuraavia asioita: * Esquire, englanninkielinen arvonimi * Esquire, yhdysvaltalainen aikakauslehti * Fender Esquire, sähkökitara
Who the Hell is Edgar?

Who the Hell Is Edgar? () on itävaltalaisten laulajien Teyan ja Salenan kappale. He edustivat Itävaltaa Eurovision laulukilpailussa 2023 Liverpoolissa. Kappale kilpaili Euroviisujen finaalissa, jossa se sai 120 pistettä ja sijoittui viidenneksitoista. == Lähteet == Luokka:Itävallan euroviisuedustuskappaleet Luokka:Vuoden 2023 euroviisuedustuskappaleet
Promise (Voyagerin kappale)

Promise () on australialaisen metalliyhtyeen Voyagerin kappale. He edustivat Australiaa Eurovision laulukilpailussa 2023 Liverpoolissa. Kappale kilpaili Euroviisujen finaalissa, jossa se sai 151 pistettä ja sijoittui yhdeksänneksi. == Lähteet == Luokka:Australian euroviisuedustuskappaleet Luokka:Vuoden 2023 euroviisuedustuskappaleet
Nihattula

Nihattula on kylä Kanta-Hämeessä Hattulassa. Se sijaitsee Armijärven rannalla. Kylä kuuluu merkittäviin rakennettuihin kulttuuriympäristöihin kokonaisuudessa "Ihalemmen, Leiniälän, Nihattulan, Pelkolan ja Sattulan kyläasutus".Valtakunnallisesti merkittävät rakennetut kulttuuriympäristot Viitattu 24.3.2023. Kylän rakennuskantaan vaikutti lähellä sijaitseva Parolan leirialue: kesälomiaan kylässä viettivät venäläisten upseerien perheet ja sinne rakennettiin myös huviloita. Emil Aaltonen perusti 1900-luvun alkupuolella kylään kenkätehtaan. Kylässä on koulu, jossa opetetaan 1.-6. luokkien oppilaita ja jonka oppilasmäärä lukuvuonna 2022-2023 on 45 oppilasta.Hattula.fi: Nihattulan koulu Viitattu 24.3.2023. ==Katso myös== * Nihattulan työväentalo ==Lähteet== ==Aiheesta muualla== * Kylän kotisivut Luokka:Hattulan kylät
Varpu Lindström

Varpu Marjatta Lindström (myös Lindström-Best; 13. syyskuuta 1948 Helsinki – 21. kesäkuuta 2012 Beaverton, Ontario, Kanada) oli suomalais-kanadalainen sosiaalihistorioitsija. Hän oli Yorkin yliopiston professori Torontossa.Hanna Snellman: Varpu Lindström, Helsingin Sanomat, 7.7.2012, viitattu 24.3.2023.Ismo Söderling: In Memoriam Varpu Lindström (1948–2012), Siirtolaisuusinstituutti, viitattu 24.3.2023. Lindström muutti perheineen Suomesta Kanadaan 14 vuoden iässä. Tutkijana hän erikoistui suomalaisten siirtolaisten, etenkin siirtolaisnaisten, historiaan Pohjois-Amerikassa. Hän sai Suomen Valkoisen Ruusun ritarikunnan I luokan ritarimerkin vuonna 1991. == Julkaisut == * Varpu Lindström: Defiant sisters: a social history of Finnish immigrant women in Canada (väitöskirja). Multicultural History Society of Ontario, 1988. * Varpu Lindström: Uhmattaret: suomalaisten siirtolaisnaisten vaiheita Kanadassa 1890–1930. WSOY, 1991. * Varpu Lindström: From Heroes to Enemies: Finns in Canada 1937–1947. Aspasia Books, 2000. * Varpu Lindström ja Börje Vähämäki (toim.): Connecting Souls: Finnish Voices In North America. Aspasia Books, 2000. * Ronald Harpelle, Varpu Lindström ja Alexis Pogorelskin (toim.): Karelian Exodus: Finnish Communities in North America and Soviet Karelia during the Depression Era. Aspasia Books, 2004. * Varpu Lindström: Letters from an Immigrant Teenager: Letters from Varpu in Canada to Kaisa in Finland. Aspasia Books, 2012. == Lähteet == luokka:Suomalaiset historioitsijat luokka:Suomalaiset professorit luokka:Kanadalaiset historioitsijat luokka:Kanadalaiset professorit luokka:Kanadansuomalaiset henkilöt luokka:Vuonna 1948 syntyneet luokka:Vuonna 2012 kuolleet
SHRDLU

SHRDLU on varhainen luonnollista kieltä ymmärtävä tietokoneohjelma, jonka kehitti Terry Winograd MIT:n tekoälylaboratoriossa vuosina 1968–1970. SHRDLU käsitteli yksinkertaisiin geometrisiin kappaleisiin perustuvaa maailmaa. SHRDLU:n ”lohkomaailma” on yksinkertaistettu maailma, joka sisältää erilaisia ​​perusesineitä: lohkoja, kartioita, palloja, kuutioita jne. SHRDLU oli pääasiassa kieliparseri, joka salli käyttäjän vuorovaikutuksen englanninkielisillä termeillä. Käyttäjä ohjeisti SHRDLUa liikuttamaan näitä esineitä ja voi kysyä niiden tilasta englanninkielisillä termeillä. SHRDLU ymmärsi noin 50 sanaa: substantiiveja kuten ”kuutio” ja ”kartio”, verbejä kuten ”aseta päälle” ja ”siirrä”, ja adjektiiveja kuten ”iso” ja ”sininen”. Käyttäjä voi myös antaa kappaleille nimiä ja käyttää niitä. Sanoja voi yhdistellä käskyiksi kuten ”nosta iso punainen kuutio", ”etsi kuutio joka on suurempi kuin se mitä pidät ja laita se laatikkoon”, ”mitä laatikko pitää sisällään”. SHRDLU on kirjoitettu MacLispillä ITS-käyttöjärjestelmälle PDP-6-koneelle. Käyttäjä käytti päätettä komentojen antamiseen ja maailman tila visualisoitiin DEC-340-monitorille. SHRDLU kuvattiin Winogradin väitöskirjassa Procedures as a Representation for Data in a Computer Program for Understanding Natural Language, joka julkaistiin MIT AI Technical Report 235 -julkaisussa helmikuussa 1971, Cognitive Psychology -lehdessä 1972 ja kirjana Understanding Natural Language (1972). Ohjelman nimi ei varsinaisesti tarkoita mitään. Kyseessä on Linotype-ladontakoneiden näppäimistön kirjainten järjestys ja merkkijonoa saatettiin käyttää täytetekstinä lorem ipsumin tapaan. ==Lähteet== Luokka:Tekoäly Luokka:Ohjelmistot
Chakri-dynastian ritarikunta

Chakri-dynastian ritarikunta () on thaimaalainen ritarikunta. Se perustettiin vuonna 1882 kuningas Rama V:n kaudella. Kunnianosoitusta myönnetään vain Thaimaan kuningashuoneen, eli Chakri-dynastian, jäsenille sekä ulkomaalaisille valtionpäämiehille. Ritarikunnassa on vain yksi luokka. * ritarikunnan nauha == Lähteet == Luokka:Thaimaalaiset ritarikunnat
Egil Endresen

Egil Endresen (28. huhtikuuta 1920 Stavanger – 10. toukokuuta 1992) oli norjalainen juristi ja Høyren poliitikko. Hän istui suurkäräjillä vuosina 1965–1973 ja toimi Norjan oikeusministerinä 1970–1971. ==Lähteet== ==Aiheesta muualla== * Egil Endresen Norjan suurkäräjien verkkosivuilla Luokka:Norjan oikeusministerit Luokka:Norjalaiset juristit Luokka:Vuonna 1920 syntyneet Luokka:Vuonna 1992 kuolleet
Musta kaarti

Musta kaarti (, ’al-Bukharin orjat’) oli Saharasta kaapatuista mustista orjista koottu armeija, jonka perusti Marokon alaviittihallitsija Ismail ibn Šarif (1672–1727). Mustia orjasotilaita olivat jo käyttäneet Marokossa saadit (1554–1659), mutta nyt toiminta laajeni. Orjien hankkimiseksi tehtiin hävitys- ja ryöstöretkiä Senegaliin ja Nigerjoelle valtavassa mittakaavassa.Robinson 2011, s. 97–99 Nimensä kaarti sai islamilaiselta imaamilta ja pyhän hadith- kokoelman tekijältä Muhammad al-Bukharilta (810–870), jota Ismail ihaili. == Ismailin orjatehdas == Orjiksi siepatut mustat sijoitettiin Mechraʿ er- Remelissä sijaitsevaan leiriin tekemään lapsia. Kymmenen vuoden ikäisinä leireissä syntyneet poikalapset pantiin opettelemaan rakennustöitä, ratsastustaitoja, jousiammuntaa ja musketin käsittelyä. Tytöt harjoittelivat kodinhoitoa ja kauneimmat viihdytystaitoja. Kun pojat olivat viiden- tai kuudentoista ikäisiä, heidät sijoitettiin armeijaan ja naitettiin. Kiertokulku jatkui heidän lapsissaan.Robinson 2011, s. 97–99 Ismailin armeija koostui enimmillään 150 000 miehestäLewis 1990, s. 69 antaa luvuksi jopa 250 000, jotka pääasiassa olivat mustaa kaartia tai muita mustia orjia. == Ismailin jälkeen == Ismailin kuolemaa seurasi anarkistinen kaaos, jota on kuvattu mustien ja valkoisten rotusodaksi.Lewis 1990, s. 69 Siitä kuuli myös filosofi David Hume (1711–1776), joka piti tällaista ihonväriin perustuvaa sotimista järkevämpänä kuin eurooppalaisia uskonsotia. Ismailin orja-armeijan kerrotaan osittain hajonneen, kun palkkoja ei maksettu, jolloin jotkut kaartilaiset ryhtyivät maantierosvoiksi, toiset muuttivat kaupunkeihin tai heistä tuli maanviljelijöitä. Jäljelle jäänyt kaarti oli poliittisesti epäluotettavaa ja sekaantui valtiollisiin juonitteluihin. Orja-armeija hajotettiin vasta 1800-luvun lopulla. Pieni osa siitä jatkoi kuninkaan henkivartijoina. Noin kymmenesosa Marokon asukkaista on nykyisin mustien orjien jälkeläisiä väestön pääosan ollessa berbereitä tai beduiineja. == Katso myös == * Mamelukit * Janitsaarit == Lähteet == * * === Viitteet === Luokka:Marokko Luokka:Historialliset joukkotyypit